钦定古今图书集成/明伦汇编/闺媛典/第320卷 > 皇清五十三 > 汤先妻陈氏
## 钦定古今图书集成/明伦汇编/闺媛典/第320卷 > 皇清五十三 > 汤先妻陈氏

按《海盐县志》：“陈氏，都谏所学孙女，明经昌悫女也。幼娴闺范，被服尚素。年十五，适诸生汤先，事舅姑，克殚妇职，相夫有礼。年二十三夫亡，截发毁容，几不欲生。念遗孤方在襁褓，忍死抚教成立。及舅姑相继殁，祭葬一尽其力。治家勤俭，渐拓先业，苦节二十馀年，闾党交口诵之。年四十八卒。”